EkBass/fiwiki-20250220-pages-articles huggingface dataset:
Ne naiset! Ne naiset!

Ne naiset! Ne naiset! (myös Vuoden 1934 nainen tai Vuoden nainen; ) on vuonna 1934 ensi-iltansa saanut Ray Enrightin ohjaama yhdysvaltalainen musikaalikomediaelokuva, jonka pääosia näyttelevät Ruby Keeler, Dick Powell, Joan Blondell, ZaSu Pitts, Guy Kibbee ja Hugh Herbert. Elokuvan musikaalinumerot loi ja ohjasi Busby Berkeley, ja Warner Bros. oli elokuvan tuotanto- ja levittäjäyhtiönä. ==Juoni== Elokuva kertoo uskonpuhdistajan tyttärestä, joka saa pääosan skandaalimaisesta Broadway-show’sta. ==Näyttelijät== ==Musikaalinumerot== Busby Berkeley suunnitteli, lavasti ja ohjasi elokuvan musikaalinumerot. Elokuvan Ne naiset! Ne naiset! tekoon mennessä Berkeley oli saanut oman yksikön WB:llä menestyselokuvien 42:nen katu, Shanghai Lil ja Kultakalat 1933 ansiosta. Kappale Esiintyjät Säveltäjä Sanoittaja ”Dames” Dick Powell ja kuoro Harry Warren Al Dubin ”I Only Have Eyes for You” Dick Powell, Ruby Keeler ja kuoro Harry Warren Al Dubin ”The Girl at the Ironing Board” Joan Blondell Harry Warren Al Dubin ”When You Were a Smile on Your Mother’s Lips (and a Twinkle in Your Daddy’s Eye)” Dick Powell Sammy Fain Irving Kahal ”Try to See It My Way” Dick Powell, Joan Blondell ja kuoro Allie Wrubel Mort Dixon ==Tuotanto== Alun perin Archie Mayon oli tarkoitus ohjata elokuva, mutta lopulta Ray Enright sai työn viikkoa ennen kuvauksien alkua. WB olisi halunnut Broadway-tanssija Eleanor Powellin tekemään elokuvaan erikoisnumeron, mutta Powell kieltäytyi tarjouksesta. Ne naiset! Ne naiset! -elokuvan kuvaukset alkoivat WB:n studioilla Kalifornian Burbankissa 28. maaliskuuta 1934. Kun ohjaaja Ray Enright oli saanut päätökseen oman työnsä huhtikuun puolessa välissä, Busby Berkeley jatkoi seuraavaksi musikaalinumeroiden parissa. Musikaalinumeroita valmisteltiin ja kuvattiin heinäkuun 3. päivään asti. Kun musikaalinumeroa ”The Girl at the Ironing Board” kuvattiin, numeron esiintyjä Joan Blondell oli seitsemännellä kuulla raskaana. Elokuvan kuvaaja ja Blondellin aviomies George Barnes piti huolen siitä, että Blondellin raskaus ei näy filmillä. ==Julkaisu== Ne naiset! Ne naiset! sai Yhdysvaltain ensi-iltansa 16. elokuuta 1934, ja maanlaajuinen teatteriensi-ilta oli 1. syyskuuta 1934. Vuonna 1989 kappale ”I Only Have Eyes for You” voitti ASCAP Film and Television Music -palkinnon. Warner Home Video julkaisi elokuvan ensimmäistä kertaa DVD:nä Yhdysvaltain markkinoille 21. maaliskuuta 2006. ==Lähteet== ==Aiheesta muualla== * * * * Ne naiset! Ne naiset! TCM Movie Databasessa Luokka:Vuoden 1934 yhdysvaltalaiset elokuvat Luokka:Yhdysvaltalaiset elokuvamusikaalit Luokka:Yhdysvaltalaiset romanttiset komediat Luokka:Yhdysvaltalaiset mustavalkoelokuvat
Mezzo Mix

Mezzo Mix on The Coca-Cola Companyn valmistama kolan ja appelsiinin makuinen virvoitusjuoma, joka julkaistiin ensimmäisen kerran vuonna 1973 Saksassa. Mezzo Mixiä on saatavana sokeria sisältävällä perus-Mezzo Mixinä ja sokerittomana Mezzo Mix Zerona. Juoman tunnuslause on Cola küsst Orange (). Suomeen Mezzo Mix tuli vuonna 2010. Juoma on suosittu monessa Keski-Euroopan maassa, etenkin Saksassa. Mezzo Mix on hieman samanlainen kuin myös Coca-Cola Companyn valmistama Coca-Cola Orange. == Lähteet == * Mexxo Mix vihdoinkin Suomessa Luokka:Coca-Cola
Pahangin sulttaani

Pahangin sulttaani on Malesian Pahangin osavaltion hallitsija. Sulttaani toimii myös vuorollaan Malesian kuninkaana. == Historia == Malakan sulttaanikunta valloitti Pahangin siamilaisilta 1400-luvulla. Sitä ennen aluetta hallitsivat Siamin suunnalta tulleet hallitsijat. Malakan sulttaanin Mansur Shahin vanhin poika Muhammad Shah perusti Pahangin sulttaanikunnan. Tämä oli tehty perinnöttömäksi syyllistyttyään murhaan. Hänen sukunsa hallitsi 1600-luvulle asti, jolloin Aceh hyökkäsi maahan. Tämän jälkeen aluetta hallitsi Johoren sulttaanikunta ja Pahangin hallitsijat omaksuivat nimityksen Bendahara joka oli perinteinen johorelainen hallitsijan arvonimi. Nykyinen Pahangin kuningashuone polveutuu myös Johoren kuningashuoneesta. 1800-luvulla Johoren sulttaanikunnan heikkeneminen johti siihen, että vuonna 1853 Tun Muhammad Tahir luopui uskollisuudestaan Johorin sulttaania kohtaan ja julisti itsensä Pahangin itsenäiseksi hallitsijaksi. Hänen veljensä Ahmad kiisti perimysjärjestyksen ja maassa koettiin sisällissota kruununperimysjärjestyksestä. Sen tuloksena Ahmad nousi valtaistuimelle ja karkotti veljensä maasta vuonna 1863. Hän otti itselleen sulttaanin arvonimen vuonna 1884, seitsemän vuotta sen jälkeen kun Johorin viimeinen Bendahara- dynastian sulttaani kuoli. Hänen jälkeensä Pahangia ovat johtaneet hänen jälkeläisensä. ==Hallitsijat== ===Sulttaanit=== #1470-1475: Muhammad Shah I #1475-1475: Abdul Jamil Shah I #1475-1497: Ahmad Shah I #1497-1519: Mansur Shah II #1519-1530: Mahmud Shah #1530-1540: Muzaffar Shah #1540-1555: Zainal Abidin Shah #1555-1560: Mansur Shah III #1560-1575: Abdul Jamil Shah II #1575-1590: Abdul Kadir Alaiddin Shah #1590-1592: Ahmad Shah II #1592-1614: Abdul Ghappur Muhiuddin Shah #1614-1641: Alaiddin Riayat Shah #1641-1676: Raja Banjau #1676-1688: Raja Ibrahim ===Raja Bendahara === #1688-1697: Tun Habib Abdul Majid #1697-1699: Abdul Jalil of Johor #1699-1708: Tun Mas Anom #1708-1718: Tun Abdullah #1718-1722: Tun Abdul Djamal #1722-1724: Tun Abbas #1724-1734: Tun Hussain #1734-1748: Tun Mutahir #1748-1756: Tun Hassan #1756-1802: Tun Abdul Majid #1802-1803: Tun Muhammad #1803-1806: Tun Koddi #1806-1857: Tun Ali #1857-1863: Tun Muhammad Tahir #1863-1882: Ahmad al- Mu'adzam ===Sulttaanit=== #1882-1909: Ahmad al-Muadzam #1909-1917: Mahmud Shah #1917-1932: Sultan Abdullah al-Mutasim #1932-1974: Abu Bakar #1974-2019: Ahmad Shah #2019- : Abdullah al-Haj ==Lähteet== *
Gordon Schildenfeld

Gordon Schildenfeld (s. 18. maaliskuuta 1985 Šibenik, Jugoslavia) on kroatialainen jalkapalloilija, joka edustaa kyproslaista Anorthosis Famagustaa. Oikeajalkainen Schildenfeld on pelipaikaltaan keskuspuolustaja. Hän on pelannut myös Kroatian jalkapallomaajoukkueessa. Schildenfeld on 191 senttimetriä pitkä. == Ura == === Seurajoukkueura === Schildenfeld aloitti ammattilaisuransa kotikaupunkinsa Šibenikin HNK Šibenikissä. Hän edusti seuraa vuodet 2001-2007. Vuonna 2007 Schildenfeld siirtyi Kroatian suurseuraan Dinamo Zagrebiin. Hän pelasi seurassa vain kauden, jonka aikana tilille tuli 32 ottelua ja liigan sekä cupin voitto. Vuonna 2008 Schildenfeld siirtyi Turkkiin Beşiktaş JK:n riveihin. Ura turkkilaisseurassa ei auennut ja pääosan Beşiktaş- ajastaan Schildenfeld vietti lainalla MSV Duisburgissa ja Sturm Grazissa, joista viimeksi mainitussa tuli Itävallan cup-voitto. Vuonna 2010 Schildenfeld siirtyi pysyvällä sopimuksella Sturm Graziin. Sielläkin hän pelasi vain yhden kauden, jonka aikana pelejä kertyi 36 ja lisäksi tuli myös Itävallan Bundesliiga -mestaruus. Kesällä 2011 Schildenfeld siirtyi Saksan 2. Bundesliigassa pelanneeseen perinneseura Eintracht Frankfurtiin, jonka Schildenfeld nosti takaisin Bundesliigaan pelattuaan 33 ottelua kauden aikana. Seuraavaksi, vain yhden Eintracht-kauden jälkeen Schildenfeld siirtyi Venäjän valioliigaan ja FK Dynamo Moskovan joukkueeseen. Vuonna 2013 Schildenfeld siirtyi lainalle kreikkalaiseen PAOK FC:hen saatuaan Venäjällä vähän peliaikaa. Elokuussa 2013 palattuaan lainalta takaisin Moskovaan Schildenfeld siirtyi jälleen Kreikkaan, nyt lainasopimuksella Panathinaikos FC:n riveihin. Panathinaikosissa Schildenfeld voitti Kreikan cupin vuonna 2014. Vuosina 2015–2017 hän edusti kotimaassaan Dinamo Zagrebia ja siirtyi sitten Kyprokselle. === Maajoukkueura === Schildenfeld pelasi yhden ottelun Kroatian alle 21-vuotiaiden maajoukkueessa vuonna 2006. Debyytti Kroatian jalkapallomaajoukkueessa tapahtui marraskuussa 2009 Liechtensteiniä vastaan. Schildenfeld kuului Kroatian joukkueeseen vuoden 2012 EM-kisoissa, joissa hän pelasi Kroatian kaikki kolme ottelua, ja vuoden 2014 MM-kisoissa, joissa hän ei kuitenkaan päässyt kentällä yhdessäkään Kroatian kolmesta ottelusta. EM- kisoissa 2016 hän pääsi kahdessa ottelussa vaihtopelaajana viime hetkiksi kentälle. Hän on pelannut maajoukkueessa 29 ottelua ja tehnyt niissä yhden maalin. == Lähteet == * * http://www.fifa.com/worldcup/players/player=357990/played-matches.html === Viitteet === Luokka:Kroatialaiset jalkapalloilijat Luokka:Vuonna 1985 syntyneet Luokka:Elävät henkilöt
Ahmad Shah

Ahmad Shah ibni Abu Bakar (24. lokakuuta 1930 – 22. toukokuuta 2019) oli Pahangin sulttaani ja Malesian seitsemäs kuningas. Hän toimi kuninkaan virassa vuosina 1979–1984. Vuonna 2019 hän luopui heikon terveydentilansa vuoksi sulttaaniudesta poikansa hyväksi. ==Lähteet== Luokka:Malesian kuninkaat Luokka:Pahangin sulttaanit Luokka:Vuonna 1930 syntyneet Luokka:Vuonna 2019 kuolleet
Nicolas Gilsoul

Nicolas Gilsoul (s. 5. helmikuuta 1982) on belgialainen kartanlukija, joka on kilpaillut rallin MM-sarjassa Thierry Neuvillen ja Pierre-Louis Loubetin kanssa. == Ura == Gilsoulin ensimmäinen kansainvälinen rallikilpailu oli vuonna 2003 rallin EM-sarjassa ja toimi seuraavana vuonna Bruno Thiryn kartanlukijana. Gilsoulin ensimmäinen MM-ralli oli Monte Carlo -ralli 2007 ja hän toimi kartanlukijana useille belgialaisille kuljettajille. Vuonna 2011 hän aloitti Thierry Neuvillen kanssa ja he voittivat kaksi kilpailua Intercontinental Rally Challenge -sarjassa. Gilsoul ja Neuville kilpailivat M-Sportille ennen siirtymistä Hyundai Motorsportille kaudelle 2014. Vuoden 2014 Saksan rallissa Gilsoul ja Neuville saavuttivat ensimmäisen voittonsa rallin MM-sarjassa. Vuoden 2021 alussa Neuvillen ja Gilsoulin yhteistyö päättyi. Kaudella 2023 Gilsoul toimi Pierre-Louis Loubetin kartanlukijana. Lokakuussa 2023 Loubet ilmoitti yhteistyön päättymisestä. == Lähteet == * http://www.ewrc-results.com/coprofile.php?p=896&sct;=1 === Viitteet === == Aiheesta muualla == Luokka:Vuonna 1982 syntyneet Luokka:Belgialaiset kartanlukijat Luokka:Elävät henkilöt
Miika Hosio

Miika Hosio (s. 27. kesäkuuta 1989http://www.transfermarkt.com/miika- hosio/profil/spieler/73867) on suomalainen futsalpelaaja, joka edustaa Italian toiseksi korkeimmalla sarjatasolla pelaavaa Mantova Calcio a5 seuraa. Hosio siirtyi Italiaan Futsal-liigassa pelaavasta espoolaisesta Golden Futsal Teamista joulukuussa 2018. Uransa alussa Hosio edusti FTK:ta ja Sievi Futsalia. Kaudet 2011–2015 Hosio pelasi Kampuksen Dynamossa iskien tuona aikana tehot 117+63 pelaamissaan 102:ssa ottelussa. Hosio myös voitti Dynamon paidassa Futsal-liigan pistepörssin kaudella 2014-2015 (35+22=57). Kauden 2015-2016 Hosio pelasi espoolaisen Golden Futsal Teamin paidassa. Kauden 2016-2017 alkupuoliskon Hosio pelasi Italiassa Serie B:n G.S. Giovinazzo C5 -joukkueessa. Joulukuussa 2017 Hosio allekirjoitti loppukauden mittaisen sopimuksen Kampuksen Dynamon kanssa. Hosio pelaa myös Suomen futsalmaajoukkueessa, jossa on kertynyt 60 ottelua ja 26 maalia.http://www.palloliitto.fi/maajoukkueet/futsalmaajoukkue/pelaajat/miika- hosio Hosio on pelannut myös jalkapalloa. Viimeksi hän edusti Kakkosessa pelannutta Jämsänkosken Ilvestä. Jalkapallossa Hosion pelipaikka on keskikenttäpelaaja.http://nr.soccerway.com/players/miika-hosio/31816/ == Lähteet == == Aiheesta muualla == * Hosion haastattelu palloliiton sivuilla, 29.11.2016 Luokka:Suomalaiset futsalpelaajat Luokka:Vuonna 1989 syntyneet Luokka:Elävät henkilöt
Matthew Kennedy

Matthew L. Kennedy (s. 14. maaliskuuta 1957 Redding, Kalifornia) on yhdysvaltalainen kirjailija, elokuvahistorioitsija ja antropologi. Kennedy kävi Shasta High Schoolia ja opiskeli teatteritaidetta Los Angelesin Kalifornian yliopistossa, josta hän valmistui vuonna 1979. San Franciscossa hän jatkoi opiskelua ja esiintyi koreografi Margaret Jenkinsin Dance Companyssa, jonka jälkeen Kennedy muutti New Yorkiin opiskelemaan ja esiintymään Jonathon Apples + Companyn kanssa. Vuonna 1992 Kennedy valmistui Davisin Kalifornian yliopistosta, jossa hän kävi antropologian tutkinnon. Kennedy opettaa antropologiaa ja elokuvan historiaa San Franciscon collegessa ja San Franciscon konservatoriossa. Hän aloitti collegessa vuonna 1993 ja konservatoriossa vuonna 2004. Kennedyn teoksiin lukeutuvat muun muassa Marie Dressler: A Biography (1999), Edmund Goulding’s Dark Victory: Hollywood’s Genius Bad Boy (2004), Joan Blondell: A Life Between Takes (2007) ja Roadshow! The Fall of Film Musicals in the 1960s (2014). Kennedyn elokuvan historiaa koskevat kirjat ovat saaneet paljon kehuja. Kennedy on kirjoittanut myös artikkeleita lukuisiin sanoma- ja aikakauslehtiin. Hän on saanut myös palkintoja kirjoituksistaan ja opetuksestaan. Kennedy asuu nykyään San Franciscossa. ==Lähteet== == Aiheesta muualla == * Matthew Kennedyn viralliset sivut Luokka:Yhdysvaltalaiset antropologit Luokka:Yhdysvaltalaiset kirjailijat Luokka:Yhdysvaltalaiset historioitsijat Luokka:Taidehistorioitsijat Luokka:Elävät henkilöt Luokka:Vuonna 1957 syntyneet
Hauras (albumi)

Hauras on Hectorin vuonna 2014 julkaistu 22. studioalbumi. Se julkaistiin 31. lokakuuta 2014 levymerkillä Sony Music. Levy myi kultaa jo ennakkomyynnissä.Sonymusic.fi - Hectorin uusi albumi ”Hauras” on myynyt ennakkoon kultaa Viitattu 1.12.2014 Se nousi Suomen listaykköseksi viikon ajaksi. == Kappaleet == # # # # # # # # # # # # == Muusikot == * Hector – laulu * Okko Laru – rummut, kitarat, perkussiot, koskettimet, taustalaulu * Puke Kataja – koskettimet * Jarmo Nikku – kitarat, mandoliini, banjo, sitar, ukulele * Timo Kämäräinen – kitarat, koskettimet, taustalaulu * Jussi Turunen – kitara * Masa Maijanen – basso * Panu Syrjänen – saksofonit * Janne Toivonen – trumpetti * Esa Kotilainen – koskettimet * Matti Kallio – Irlanninhuilu, koskettimet * Elisa Järvelä – 1. viulu * Lea Tuuri – 2. viulu * Pia Maria Kukkonen – alttoviulu * Iida-Vihelmiina Laine – sello * Maarit Hurmerinta – taustalaulu == Arvostelut == * Keskisuomalainen: positiivinenKeskisuomalainen * Rumba: Rumba * Smackthejack.net: Smackthejack * Soundi: Soundi == Lähteet == Luokka:Hectorin albumit Luokka:Vuoden 2014 albumit
Pinkkiruusu

Sosialidemokraattinen HLBT-yhdistys – Pinkkiruusu ry on seksuaali- ja sukupuolivähemmistöjen aseman sekä oikeuksien parantamista ajava poliittinen HLBT-yhdistys. Yhdistys on perustettu vuonna 2006. Yhdistyksen ensimmäisenä puheenjohtajana toimi Jani Ryhänen. Puheenjohtajana vuosina 2012, 2013 ja 2014 toimii Pauliina Painilainen. Yhdistyksen tavoitteena on yhteiskunta, jossa ei esiinny seksuaali- ja sukupuolivähemmistöihin kohdistuvaa välillistä tai välitöntä syrjintää. Pinkkiruusu ry on ajanut julkisuudessa verenluovutuksessa miesten välisestä seksistä aiheutuvan karenssin järkevöittämistä ja vaatinut, että SDP nostaa Venäjän huonontuneen ihmisoikeustilanteen esiin kansainvälisissä valtiojohdon tapaamisissa sekä kansallisesti. Yhdistys toimii läheisessä yhteistyössä SDP:n sekä sosialidemokraattisten nuoriso- ja opiskelijajärjestöjen kanssa, mutta on itsenäinen järjestö. == Lähteet == *Pinkkiruusun verkkosivut *http://fifi.voima.fi/artikkeli/2013/joulukuu/verenluovuttajat-selibaatissa *http://www.demari.fi/politiikka/uutiset/14894-pinkkiruusu-huolissaan-venajan- ihmisoikeuksista-sdp-ei-voi-sulkea-silmiaan Luokka:Seksuaali- ja sukupuolivähemmistöjen järjestöt Luokka:Suomen Sosialidemokraattinen Puolue
Selangorin sulttaani

Selangorin sulttaani on Malesian Selangorin osavaltion hallitsija. Sulttaani toimii myös vuorollaan Malesian kuninkaana.Selangorin kuningashuoneen sulttaanit polveutuvat 1700-luvulla maan perustaneista bugislaisista. == Historia == Selangorin sulttaanikunta perustettiin 1700-luvulla, kun Malakan niemimaalle tulleet bugislaiset perustivat Selangorin sulttaanikunnan vuonna 1745. Vuonna 1766 Perakin sulttaani tunnusti Selangorin olemassaolon. Selangorin ensimmäinen hallitsija oli sulttaani Salahuddin Shah (Raja Lumu). Selangoria ovat hänen jälkeensä hallinneet hänen jälkeläisensä. Maan historian alkuaikoina Malaijien saaristoa hallinneiden hollantilaisten ja malaijihallitsijoiden edut olivat usein ristiriidassa keskenään, ja maan toinen sulttaani Ibrahim karkotettiin Selangorista vuonna 1786. Hänen sallittiin palata kaksi vuotta myöhemmin. Britannian siirtomaavallan aikana Selangorin rikkaat tinavarannot houkuttelivat maahan kiinalaisia työskentelemään tinakaivoksille. Tämä johti lopulta bugislaisten ja kiinalaisten välillä käytäviin taisteluihin, jotka johtivat siihen että britit puuttuivat alueen hallintaan, ja Selangor liittyi Britannian perustamaan Liittoutuneisiin malaijivaltioihin 1874, jolloin sulttaanin neuvonantajaksi tuli brittiläiset edustajat. Toisen maailmansodan aikana Japani valloitti Malakan niemimaan ja japanilaiset puuttuivat myös Selangorin hallintoon. Japanilaismiehityksen aikana sulttaani Hisamuddinin tilalle nimitettiin hänen veljensä Musa Ghiatuddin Riayat Shah. Sodan jälkeen Hisamuddin palautettiin valtaan. == Selangorin sulttaanit == Nro Sulttaani Vallassa 1 Salahuddin Shah 1745-1778 2 Ibrahim Shah 1778-1826 3 Muhammad Shah 1826-1857 4 Abdul Samad 1857-1896 5 Alaeddin Sulaiman Shah 1896-1937 6 Hisamuddin Alam Shah (1. kerta) 1937-1942 7 Musa Ghiatuddin Riayat Shah 1942-1945 6 Hisamuddin Alam Shah (2. kerta) 1945-1960 8 Salahuddin Abdul Aziz 1960-2001 9 Sharafuddin Idris Shah 2001- ==Lähteet== *
Erkki Elorinne

Erkki Veli Elorinne (20. heinäkuuta 1935 Mikkelin maalaiskunta – 4. lokakuuta 2021 Hirvensalmi)Kuolinilmoitus, Länsi-Savo 24.10.2021, s. B17 oli suomalainen kirjailija. Elorinne opiskeli Helsingin opettajakorkeakoulussa. Hän toimi opettajana Hirvensalmella Väisälänsaaren koulussa vuosina 1960–1974, Tuukkalan koulussa vuosina 1974–1975 sekä Suonsalmen koulussa vuosina 1975–1995. == Teoksia == * Ystäväni Kristian : romaani. Karas-sana, Helsinki 1976 * Tämä syksy on ollut kirkas. Erkki Elorinne 1935-2021. Kouvola / Lahti 2021 * Ei mitään turhaa. Kouvola / Lahti 2022 * Suulla suuremmalla, käsillä kätevillä. Kouvola / Lahti 2023. == Lähteet == * ===Viitteet=== Luokka:Suomalaiset kirjailijat Luokka:Vuonna 1935 syntyneet Luokka:Vuonna 2021 kuolleet
Ken McKenzie Award

Ken McKenzie Award on American Hockey Leaguessa jaettava palkinto. Se annetaan toimihenkilölle, joka on kauden aikana markkinoinut joukkuettaan huomattavasti. Palkinto kantaa The Hockey Newsin perustajan sekä pitkäaikaisen kustantajan Ken McKenzien nimeä. == Voittajat == * 1977-78 - Mike Emrick - Maine Mariners * 1978-79 - Roy Mlakar - New Haven Nighthawks * 1979-80 - Bruce Landon - Springifeld Indians * 1980-81 - Brent Hancock - Hershey Bears * 1981-82 - Rick Peckham - Rochester Americans * 1982-83 - Mike Doyle - Fredericton Express * 1983-84 - Dave Strader - Adirondack Red Wings * 1984-85 - Dale Arnold - Maine Mariners * 1985-86 - Randy Scott - Rochester Americans * 1986-87 - Larry Haley - Moncton Golden Flames * 1987-88 - Doug Yingst - Hershey Bears * 1988-89 - John Forslund - Springifeld Indians * 1989-90 - Don Ostrom - Adirondack Red Wings * 1990-91 - Jan MacDonald - New Haven Nighthawks * 1991-92 - Russ Newton - Fredericton Canadiens * 1992-93 - Jason Siegel (Binghamton Senators) ja Catherine Galea (Hamilton Canucks) * 1993-94 - Jeremy Duncan - Albany River Rats * 1994-95 - Tim Kuhl - Syracuse Crunch * 1995-96 - Tim Kuhl - Syracuse Crunch * 1996-97 - Carole Appleton (Springfield Indians) ja Glenn Stanford (St. John's Maple Leafs * 1997-98 - Chris Palin - Rochester Americans * 1998-99 - Cary Kaplan - Hamilton Bulldogs * 1999-00 - Rich Hixon ja Brian Magness - Wilkes-Barre/Scranton Penguins * 2000-01 - Dave Cieslinski - Rochester Americans * 2001-02 - Jim Sarosy - Syracuse Crunch * 2002-03 - Don Helbig - Cincinnati Mighty Ducks * 2003-04 - Chris Schwartz - St. John's Maple Leafs * 2004-05 - Brian Lewis - Hamilton Bulldogs * 2005-06 - Mike Wojciechowski - Milwaukee Admirals * 2006-07 - Randy Cleves - Grand Rapids Griffins * 2007-08 - Norva Riddell - Manitoba Moose * 2008-09 - Courtney Mahoney - Chicago Wolves * 2009-10 - Jim Sarosy - Syracuse Crunch * 2010-11 - Mike Cosentino - Toronto Marlies * 2013-14 - Charlie Larson - Milwaukee Admirals * 2014-15 - Brian Coe - Wilkes-Barre/Scranton Penguins Luokka:AHL:n palkinnot
Ristimäen hautausmaa

Ristimäen hautausmaa voi viitata seuraavin paikkoihin: *Ristimäen hautausmaa, Lempäälä *Ristimäen hautausmaa, Viipuri
Chiloglanis fasciatus

Chiloglanis fasciatus on ripsimonneihin kuuluva kalalaji. Sitä tavataan eteläisen Afrikan joissa, ja se käyttää ravinnokseen selkärangattomia ja levää kivien ja kasvien pinnalta. == Ulkonäkö ja koko == C. fasciatus -lajin vartalo on hoikka ja peräpäähän kapeneva. Pää on voimakkaan kaareva, ja suu on hartiavyön alapuolella. Leuan alapuolella olevat viiksisäikeet ovat melko pitkät, ja suussa on korkeintaan kahdeksan hammasta. Vartalo on väritykseltään läpikuultavan valkoinen, ja siinä on tummanruskeita kuviontia. Lisäksi evissä on tummanruskeita raitoja. Suurimmillaan laji kasvaa 6,4 senttimetriä pitkäksi. == Levinneisyys ja ekologia == C. fasciatus elää Sambesin yläjuoksulla sekä Okavango- ja Cuandojoissa Angolan, Namibia, Sambian ja Botswanan alueilla. Lajia on tavattu kivisistä koskista, jokitörmien kallioilta ja päävirran reunakasvillisuuden joukosta. Se syö pieniä selkärangattomia ja levää kivien ja kasvien pinnalta. == Lähteet == Luokka:Ripsimonnit
Suolakkokasvi

Suolakkokasvi eli halofyytti on kasvilaji, joka pystyy kestämään suolaisia elinympäristöjä. Suolakkokasvit voivat erittää ylimääräisen suolan suolarauhasten tai takkokarvojen avulla tai laimentaa solujen suolapitoisuutta korkealla vesipitoisuudella. Suolakkokasvit voidaan jakaa kahteen ryhmään; ehdolliset suolakkokasvit vain sietävät suolaisuutta, mutta ehdottomat suolakkokasvit vaativat suolan tietyn vähimmäispitoisuuden. Suolakkokasvien lajimäärää on vaikea arvioida, koska varsinaista rajanvetoa suolapitoisuudelle, jonka jälkeen kasvi luokitellaan suolakkokasviksi, on vaikea tehdä. Lajeja kuitenkin on suhteellisen vähän, ehkä noin 5 000–6 000, eli kaksi prosenttia kaikista koppisiemenisistä. Eniten suolakkokasveja löytyy savikkakasveista. Lisäksi heinä-, herne- ja asterikasveissa on runsaasti suolakkokasvilajeja. Suomen rannikoiden suolakkokasvoja ovat esimerkiksi meriratamo, suola-arho ja merisuolake. == Lähteet == == Aiheesta muualla == Luokka:Kasviekologia Luokka:Kasvimorfologia Luokka:Kasvianatomia
Pauli Kojo

Pauli Kojo (s. 14. elokuuta 1935 Simpele) on suomalainen kirjallisuustoimittaja, kääntäjä ja kirjailija. Kojo toimi Otavan julkaiseman Mitä Missä Milloin -vuosikirjan päätoimittajana 1971–1984. == Teoksia == * Virmaojan vintiöt : nuorisoromaani. Otava 1961 * Herrankukkaro : nuorisonromaani. Otava 1963 * Kissa Seppälä ja Hiiri Heiskanen etsivät kotia ; kuv. Julia Vuori. Otava 1990 == Toimitustöitä == * The face of Finland ; text by Antti Tuuri ; ed. by Pauli Kojo ; English transl. by Tim Steffa. Otava 1983 * Facts about Finland ; ed. by Riitta da Costa and Pauli Kojo. Otava 1984 * Assim é a Finlândia ; ed. por Riitta da Costa e Pauli Kojo ; trad. por Eva Jarne-Kautto. Otava 1985 == Suomennoksia == * Carl M:son Mannerfelt : Mietteitä metsäpolulta ; suom. Pauli Kojo ; piirrokset Bertil Kumlien. Otava 1979 * Ville Vallgren : Pariisin Villen ruokasaarna ; suomentanut Kyllikki Villa ; runot suomentanut Pauli Kojo. Taide, Helsinki 1994 == Palkinnot == * Suomen nuorisokirjailijain Otavan palkinto 1962 * Topelius-palkinto 1964Kirjasampo Viitattu 21.8.2023. * Alvar Renqvist -palkinto 1999 == Lähteet == * * Kirjasampo.fi : Pauli Kojo ===Viitteet=== Luokka:Suomalaiset toimittajat Luokka:Suomalaiset lasten- ja nuortenkirjailijat Luokka:Suomentajat Luokka:Vuonna 1935 syntyneet Luokka:Elävät henkilöt
Liiketoimintakielto

Liiketoimintakielto on turvaamistoimi, jonka avulla pyritään estämään epätervettä liiketoimintaa harjoittavan luonnollisen henkilön toiminta yrityselämässä. Henkilö voidaan määrätä liiketoimintakieltoon, jos hän on liiketoiminnassa olennaisesti laiminlyönyt siihen liittyviä lakisääteisiä velvollisuuksia, tai jos hän on liiketoiminnassa syyllistynyt rikolliseen menettelyyn, jota ei voida pitää vähäisenä, ja hänen toimintaansa on kokonaisuutena arvioiden pidettävä velkojien, sopimuskumppaneiden, julkisen talouden taikka terveen ja toimivan taloudellisen kilpailun kannalta vahingollisena. Liiketoimintakielto määrätään käytännössä miltei yksinomaan rikoksen tai rikokseksi luokiteltavan teon perusteella. Liiketoimintakielto määrätään talousrikoksissa rikoksesta saadun tuomion lisäksi. Yleisimmät liiketoimintakiellon perusteena olevat talousrikokset ovat velallisen rikokset (RL 39 luku), verorikokset (RL 29 luku) ja kirjanpitorikokset (RL 39 luku). Liiketoimintakiellon määräämisen perusteena on pääsääntöisesti useampi kuin yksi rikos. Liiketoimintakieltoon voidaan määrätä vähintään kolmeksi ja enintään seitsemäksi vuodeksi. Tuomioistuimet määräävät Suomessa vuosittain noin 200 kieltoa. Kielto voi estää aiemmin harjoitetun ammatin jatkamisen ja aiheuttaa siten työttömyyttä. Suomessa määrätty liiketoimintakielto on voimassa vain Suomessa. Suomessa määrätty liiketoimintakielto ei koske muita EU-maita. Esimerkiksi Suomessa liiketoimintakieltoon määrätty voi perustaa yrityksen Viroon. Kauppalehden vuoden 2014 uutisen mukaan 50 henkilöllä, jolla on yhteys virolaisyritykseen, on Suomessa voimassa oleva liiketoimintakielto.http://www.kauppalehti.fi/omayritys/liiketoimintakieltoa+kierretaan+viron+kautta/201406685719 1.1.2007 lukien Suomessa liiketoimintakieltoon määrätty ei saa ulkomaille perustettua yhteisöä välikätenä käyttäen tai tällaisen yhteisön toimintaa tosiasiallisesti johtaen harjoittaa liiketoimintaa Suomessa. ==Lähteet== ==Aiheesta muualla== *Verohallinto: Liiketoimintakieltoon määrätyt (ladattava PDF) *YLE: Yle selvitti: Suomalaiset talousrikolliset kiertävät liiketoimintakieltoa Viron kautta 13.3.2024 Luokka:Liiketalous Luokka:Talousrikollisuus
Kyösti Kylälä

Kyösti Kylälä (vuoteen 1906 Gustaf Georg Adrian Byström, 16. elokuuta 1868 Salmi – 15. syyskuuta 1936 Viipuri) oli suomalainen veturinkuljettaja ja itseoppinut keksijä.Kyösti Kylälä, Veturimies, 01.09.1936, nro 9, s. 11, Kansalliskirjaston digitaaliset aineistot Hänet tunnetaan vuonna 1919 patentoimastaan Kylälä spreader -suuttimesta, jota ranskalainen insinööri André Chapelon käytti myöhemmin hyväkseen 1920-luvulla kehittämässään Kylchap- tekniikassa.Continental Engineers Steamindex. Viitattu 9.11.2014. Se puolestaan mahdollisti muun muassa Mallard-nimisen veturin vuonna 1938 tekemän höyryveturien nopeusennätyksen. == Elämä == Viipurin läänin Salmen pitäjässä syntynyt Kylälä kävi Joensuun lyseota, jonka jälkeen hän työskenteli Pietarsaaren ja Helsingin konepajoilla. Kylälä tui rautateiden palvelukseen 1893 kun hänet nimitettiin veturinlämmittäjäksi Viipurin varikolle. Vanhemmaksi veturinkuljettajaksi hän tuli 1905. Vuonna 1911 Kylälä teki opintomatkan Keski-Eurooppaan ja ryhtyi Suomeen palattuaan tekemään erilaisia kokeita höyrykoneilla. Vuonna 1922 hän erosi Valtion rautateiden palveluksesta ja matkusti ulkomaille soveltamaan keksimäänsä patenttia muun muassa Englannin, Ranskan ja Espanjan rautateille. Vuonna 1932 Kylälä palasi kotimaahan ja toimi kuolemaansa asti Viipurin Sementtivalimo Oy:n sementtivalimon johtajana Viipurissa. Kyösti Kylälä oli myös yksi Suomen veturimiesten järjestötoiminnan alullepanijoista. Vuonna 1898 hän oli mukana perustamassa Suomen kuljettaja- ja lämmittäjäyhdistystä, joka nykyään tunnetaan Veturimiesten liittona.Liitto Veturimiesten liitto ry. Viitattu 9.11.2014. == Lähteet == *Kyösti Kylälä 1868–1936 ===Viitteet=== Luokka:Suomalaiset keksijät Luokka:Vuonna 1868 syntyneet Luokka:Vuonna 1936 kuolleet
Muhammed Zafrulla Khan

Muhammed Zafrulla Khan (; 6. helmikuuta 1893 – 1. syyskuuta 1985) oli yksi Pakistanin valtion perustajiin (ns. Founding Fathers) kuulunut diplomaatti, lakimies, poliitikko ja islamin tuntija. Hän oli Pakistanin ensimmäinen ulkoministeri ja toimi puheenjohtajana YK:n yleiskokouksessa ja Haagin kansainvälisessä tuomioistuimessa.Ilvessalo, Jaakko: ”Zafrulla Khan, Muhammed (1893)”, teoksessa Zafrulla opiskeli lakia Intiassa ja Lontoossa. Ennen Pakistanin itsenäistymistä hän työskenteli erilaisissa oikeudellisissa ja hallinnollisissa tehtävissä ja valittiin Intian islamilaisen liiton (All-India Muslim League) johtoon 1931. Vuonna 1939 hän johti Intian valtuuskuntaa Kansainliitossa ja 1941–1947 toimi tuomarina Intian liittovaltion tuomioistuimessa. Vuonna 1947 Zafrullasta tuli itsenäisen Pakistanin ensimmäinen ulkoministeri vuoteen 1954 saakka, jolloin hän siirtyi Kansainvälisen tuomioistuimen jäseneksi Haagiin vuoteen 1961 asti. Vuosina 1962–1963 Zafrulla johti puhetta YK:n 17. yleiskokouksessa. Jo ulkoministerintoimensa ohessa hän oli johtanut Pakistanin valtuuskuntaa YK:ssa, ja palasi tehtävään vuosiksi 1961–1964. Sen jälkeen hän palasi Haagiin 1964 ja toimi kansainvälisen tuomioistuimen presidenttinä 1970–1973.Chaudhry Sir Muhammad Zafrulla Khan, Alislam.org, Ahmadiyya Muslim Community. Viitattu 9.11.2014. ==Lähteet== ==Aiheesta muualla== *Columbian yliopiston 280-sivuinen pdf-dokumentti Zafrullan haastatteluista (englanniksi) Luokka:Pakistanilaiset poliitikot Luokka:Kansainvälisen tuomioistuimen tuomarit Luokka:Vuonna 1917 syntyneet Luokka:Ulkoministerit Luokka:Diplomaatit Luokka:Oikeustieteilijät Luokka:Vuonna 1893 syntyneet Luokka:Vuonna 1985 kuolleet Luokka:Pakistanin ulkopolitiikka
Siikaniemi

Siikaniemi voi tarkoittaa muun muassa seuraavia: == Henkilöitä == *Jouko Siikaniemi (1915–1988), entinen kansanedustaja (Keskusta), kunnallisneuvos *Oili Siikaniemi (1888–1932), myös taiteilijanimeä Oili Sinimi käyttänyt sopraano *Väinö Siikaniemi (1887–1932), suomalainen keihäänheiton olympiavoittaja ja runoilija *Alku Siikaniemi, kuoronjohtaja Artur Siegbergin (1862–1948) käyttämä salanimi == Paikkoja == *Siikaniemi, osa-alue Espoossa *Siikaniemi, kylä Hollolassa *Siikaniemi, kylä Konnevedellä *Siikaniemi, alue Kuopion Haapaniemen kaupunginosassa *Siikaniemi, entinen kaupunginosa Viipurissa
Leveraged buyout

Leveraged buyout (lyhenne LBO) tarkoittaa rahoitusalalla velkarahoitteista yritysostoa, eli yrityskauppaa, joka on rahoitettu suureksi osaksi velalla. Lainan vakuutena käytetään ostettavan yrityksen varallisuutta. Laina on tarkoitus maksaa yhtiön tulevilla tuotoilla. Velkarahoitteisia yritysostoja on käytetty mm. tapauksissa, joissa kaksi yritystä sulautetaan eli fuusioidaan yhteen. ==Lähteet== ==Aiheesta muualla== * LCD Loan Market Primer: LBOs – What are leveraged loans used for? Luokka:Rahoitus Luokka:Sijoittaminen Luokka:Taloustieteen käsitteet Luokka:Englanninkieliset sanat ja sanonnat
FS Rapière (L9061)

Rapière (runkonumero L9061) oli Ranskan laivaston CDIC-luokan maihinnousualus (). == Valmistus == Alus tilattiin Villeneuve la Garennesta Société finistérienne de construction navalelta (SFCN), missä köli laskettiin 11. syyskuuta 1987netmarine.net. Se laskettiin vesille 25. helmikuuta 1988 nimellä CDIC 9061 ja otettiin palvelukseen vielä saman vuoden lopulla 19. lokakuuta.Marine Militaire - Rapière == Palvelus == Alus liitettiin palvelukseen otettaessa Touloniin sijoitettuun Force d'Action Navaleen. Se nimettiin Rapièreksi 21. heinäkuuta 1997. Alus myytiin Chilelle yhdessä Foudren, CTM 19:n ja CTM 24:n kanssa 43 miljoonalla eurolla ja luovutettiin 23. joulukuuta 2011 uudelle omistajalle Toulonissa. == Lähteet == * === Viitteet === Luokka:CDIC-luokan maihinnousualukset
Bruno Uvini

Bruno Uvini Bortolança (s. 3. kesäkuuta 1991 Capivari, Brasilia) on brasilialainen jalkapalloilija, pelipaikaltaan keskuspuolustaja. Hän edustaa kaudella 2014 brasilialaista Santosia.Bruno Uvini National Football Teams -sivustolla Uvini on edustanut seuratasolla myös brasilialaista São Pauloa, englantilaista Tottenham Hotspuria sekä italialaisia Napolia ja Sienaa. Brasilian maajoukkueessa Uvini on pelannut kolme A-maaottelua vuonna 2012. Hän oli mukana maajoukkueessa kesäolympialaisissa 2012, jossa Brasilia saavutti hopeaa. Uvinilla on myös alle 20-vuotiaiden maailmanmestaruus vuodelta 2011. Bruno Uvini FIFA:n sivustolla == Lähteet == Luokka:Brasilialaiset jalkapalloilijat Luokka:Brasilialaiset olympiamitalistit Luokka:Vuonna 1991 syntyneet Luokka:Elävät henkilöt
Ares (yritys)

Moottoritehdas Oy Ares Ab oli 1922 perustettu helsinkiläinen moottorivalmistaja. Se aloitti toimintansa Sirpalesaaressa, jossa sen vuokra- aika päättyi 1948. Yritys valmisti vene- ja maatalousmoottoreita ja moottoriveneitä.Suomalainen pursiseura, viitattu 10.11.2014 Yritys toimi nimellä Ares vuodesta 1928 alkaen. Yrityksen toiminta päättyi 1951. Yrityksen perustaja oli keksijä, insinööri Ernst Pohjanpalo (1888–1983), joka osti Erkko & Markoffin 1904 perustaman tehtaan, joka oli toiminut välillä nimellä Helsingin Moottoritehdas. Pohjanpalo myi Areksen 1941, jolloin hän meni Valtionrautateiden palvelukseen. Toimitusjohtaja oli vuosina 1945–1950 Gustaf Wrede.Pörssitieto, viitattu 10.11.2014 Yrityksen liikevaihto vuonna 1939 oli 5,5 miljoonaa markkaa ja henkilökuntaa oli 60. ==Lähteet== == Aiheesta muualla == * Edeltäjän Osakeyhtiö Helsingin Moottoritehtaan historiaa (linkki porssitieto.fi) * 500 hv. venemoottori. Suomalainen teknillinen ennätys, Suomen Kuvalehti, 20.09.1930, nro 38, s. 22, Kansalliskirjaston digitaaliset aineistot Luokka:Moottorivalmistajat
Yeredon Saniona

Yeredon Saniona on maalaiskunta Ségoun alueen Nionon piirissä. Sen keskuskylä Werekela 8 sijaitsee kymmenen kilometriä Nionosta pohjoiseen. Kunnassa on 17 300 asukasta (vuonna 2009). Yeredon Saniona rajoittuu pohjoisessa Nionon piirin Sirifila-Boundyn ja Toridaga-kon, etelässä Nionon ja idässä Macinan piirin Monimpebougoun kuntiin. Seutu kuuluu Sahelin vyöhykkeeseen. Kunta sijaitsee Office du Nigerin keinokastelualueella. Kuntaan kuuluu 15 kylää ja kolme pikkukylää. Asukkaat ovat etupäässä bambaroita, miniankoja, fulbeja, maureja, tuaregeja, songhaita ja bozoja. Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat riisi, hirssi, durra ja vihannekset. Kotieläimiä ovat naudat, lampaat ja vuohet. Kunnassa pidetään viikoittaiset markkinat. Kunnasta on maantieyhteys Nionoon. Palveluihin kuuluvat yhdeksän alakoulua, yksi yläkoulu, koulutus- ja kehittämiskeskus (CED), kulttuuritalo ja terveysasema. ==Lähteet== Luokka:Malin kunnat Luokka:Nionon piiri
Sirifila-Boundy

Sirifila-Boundy on maalaiskunta Ségoun alueen Nionon piirissä Malissa. Sen keskuskylä N’Débougou sijaitsee Nigerjoesta lähtevän Sahelin kanavan varrella 15 kilometriä Nionosta pohjoiseen. Kunnassa on 35 300 asukasta (vuonna 2009). Sirifila-Boundyn kunta rajoittuu pohjoisessa Nionon piirin Diabalyn, idässä Toridaga-kon, etelässä Yeredon Sanionan ja lännessä Marikon kuntiin. Seutu kuuluu Sahelin vyöhykkeeseen. Kunta sijaitsee Office du Nigerin keinokastelualueella. Kuntaan kuuluu 17 kylää. Asukkaat ovat etupäässä bambaroita, songhaita, soninkeja, moseja, miniankoja, fulbeja ja bozoja. Vallitsevat uskonnot ovat islam ja kristinusko. Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat riisi, sipuli ja vihannekset. Siengon kylässä pidetään viikoittaiset markkinat. N’Débougoun kautta kulkee Ségousta Timbuktuun johtava maantie RN33. Palveluihin kuuluvat alakoulut, yksi yläkoulu, koulutus- ja kehittämiskeskus (CED), kirjasto ja kaksi terveysasemaa. ==Lähteet== Luokka:Malin kunnat Luokka:Nionon piiri
Aika kultainen

”Aika kultainen” on Jonna Tervomaan kappale hänen yhdeksänneltä, Eläköön- studioalbumilta. Johanna Kustannus julkaisi kappaleen albumin kolmantena singlenä 3. tammikuuta 2014. Kappaleen on säveltänyt Tervomaa yhdessä Eppu Kososen kanssa, joka on myös tuottanut kappaleen. Sanoituksen on tehnyt myös artisti itse. Kappaleesta julkaistiin 8. tammikuuta 2014 Niko Hataran ja Iiro Hokkasen ohjaama musiikkivideo. ”Aika kultainen” -kappaleen ainoaksi listasijoitukseksi jäi radiolistan 22. sija. == Listasijoitukset == Lista Paras sijoitus Suomen virallinen singlelista – Suomen virallinen latauslista – Radiolista 22 == Lähteet == Luokka:Vuoden 2013 kappaleet Luokka:Jonna Tervomaan kappaleet
Toridaga-ko

Toridaga-ko on maalaiskunta Ségoun alueen Nionon piirissä Malissa. Sen keskuskylä Bolibana B6 sijaitsee 20 kilometriä Nionosta pohjoiseen. Kunnassa on 26 900 asukasta (vuonna 2009). Toridaga-kon kunta rajoittuu etelässä Nionon piirin Yeredon Sanionan, lännessä Sirifila-Boundyn ja pohjoisessa Diabalyn sekä idässä Macinan piirin Monimpebougoun ja Moptin alueen Ténenkoun piirin Karérin kuntiin. Seutu kuuluu Sahelin vyöhykkeeseen. Kunta sijaitsee Office du Nigerin keinokastelualueella. Kuntaan kuuluu 19 kylää. Asukkaat ovat etupäässä bambaroita, fulbeja, miniankoja, songhaita, maureja, bozoja ja dogoneja. Paikallisia elinkeinoja ovat maanviljely, karjanhoito ja kaupankäynti. Tärkeimmät viljelykasvit ovat riisi, hirssi, durra ja vihannekset. Bolibanassa pidetään viikoittaiset markkinat. Kunnasta on maantieyhteydet Nionoon. Palveluihin kuuluvat 12 koulua ja terveysasema. ==Lähteet== Luokka:Malin kunnat Luokka:Nionon piiri
Fabio Rossitto

Fabio Rossitto (s. 21. syyskuuta 1977 Aviano, Italia) on italialainen uransa lopettanut jalkapalloilija, pelipaikaltaan keskikenttäpelaaja.Fabio Rossitto National Football Teams -sivustolla Peliuransa jälkeen Rossitto on toiminut valmentajana. Rossitto pelasi urallaan yhteensä 223 ottelua Italian pääsarjassa Serie A:ssa edustaen Udinesea, Napolia ja Fiorentinaa. Parhaimmillaan hänen joukkueensa ylsi pääsarjassa viidenneksi (Udinese 1996–1997). Italian cupin Rossitto voitti Fiorentinassa kaudella 2000–2001. Hän pelasi myös 97 ottelua toiseksi korkeimmalla sarjatasolla Serie B:ssä edustaen Udinesea, Napolia ja Veneziaa. Udinesessa Rossitto saavutti kaksi nousua pääsarjaan: kausina 1991–1992 ja 1994–1995. Lisäksi Rossitto pelasi kauden 2004–2005 Belgian liigan Germinal Beerschotissa. Hän voitti seurassa Belgian cupin. Italian maajoukkueessa Rossitto pelasi yhden A-maaottelun vuonna 1996. == Lähteet == Luokka:Italialaiset jalkapalloilijat Luokka:Italialaiset jalkapallovalmentajat Luokka:Vuonna 1977 syntyneet Luokka:Elävät henkilöt
Mårten

Mårten on ruotsalainen miehen etunimi, muunnelma nimestä Martinus tai Martin. Suomessa nimi Mårten on vuoden 2019 loppuun mennessä annettu 562 henkilölle. Suomen­ruotsalaisen kalenterin mukaan Mårtenin nimipäivä on martinpäivänä, 10. marraskuuta. == Tunnettuja Mårten -nimisiä == * Mårten Boström (s. 1982), suomalainen suunnistaja ja kestävyysjuoksija * Mårten Brenner (1926–2012), suomalainen ydinfyysikko * Mårten Ericsson (1898–1979), suomalainen jääkärikapteeni * Mårten Flink (1897–1943), suomalainen jääkärikapteeni * Mårten Hagström (s. 1971), ruotsalainen kitaristi * Mårten Grelsson Hastig (1682–1784), suomalainen jahtivouti * Mårten Holmberg (1854–1932), suomalainen kansanedustaja (RKP) * Mårten Johansson (s. 1952), Raaseporin kaupunginjohtaja * Mårten Johan Lindforss (1800–1869), suomalainen lääkäri ja eläinlääkäri, yksi Suomalaisen Kirjallisuuden Seuran ja Helsingin yksityislyseon perustajista * Mårten Mickos (s. 1962), suomalainen ohjelmistoalan yritysjohtaja ja hallitusammattilainen * Mårten Palme (s. 1961), ruotsalainen taloustieteen professori * Mårten Fredrik Ringbom (1770–1811), suomalainen juristi, pormestari ja valtiopäivämies * Mårten Segercrantz (1682–1758), suomalainen eversti, valtiopäivämies ja lahjoittaja * Mårten Segercrantz (1941–2018), suomalainen sulkapalloilija ja hammaslääkäri * Mårten Gabriel Stenius (1844–1906), suomalainen kauppapuutarhuri, puutarhasuunnittelija ja Haagan huvilakaupungin perustaja * Mårten Theodor Stenius (1833–1893), suomalainen juristi ja Käkisalmen pormestari * Mårten Svartström, suomalainen radio- ja televisiotuottaja, -juontaja ja -toimittaja * Mårten Westerlund (s. 1989), suomalainen riistamaaliampuja * Mårten Westö (s. 1967), suomenruotsalainen kirjailija * Mårten Wikström (1945–2024), suomalainen rakennebiologian ja biofysiikan professori * Mårten Eskil Winge (1825–1896), ruotsalainen taidemaalari == Lähteet == Luokka:Etunimet
Reaalipalkka

Reaalipalkka (myös reaaliansio) tarkoittaa palkan ostokykyä sillä hetkellä, kun palkka saadaan. Reaalipalkkojen kehitystä voidaan seurata jakamalla ansiotasoindeksi (nimellispalkkaindeksi) kuluttajahintaindeksillä. Reaalipalkka, Taloussanomien sanakirja 24.9.2015, Internet Archivessa. Viitattu 10.8.2017. Kuluttajahintaindeksin avulla nimellispalkasta puhdistetaan inflaation vaikutus. Näin eri aikoina saatuja palkkoja voidaan verrata keskenään. == Katso myös == * Reaaliarvo * Palkkajäykkyys ==Lähteet== Luokka:Työn taloustiede Luokka:Taloustieteen käsitteet
Saksan valtiopäivävaalit 1932 (täsmennyssivu)

Saksassa järjestettiin kahdet valtiopäivävaalit vuonna 1932: * Saksan valtiopäivävaalit 1932 (heinäkuu) * Saksan valtiopäivävaalit 1932 (marraskuu)
Saku Savolainen

Saku Savolainen (s. 13. elokuuta 1996 Iisalmi) on suomalainen jalkapalloilija, joka edustaa Veikkausliigassa pelaavaa Kuopion Palloseuraa.Saku Savolainen Soccerway-sivustolla Hän on pelipaikaltaan keskikenttäpelaaja, mutta kykenee pelaavaan myös puolustuksessa ja hyökkäyksessä. Iisalmelaisen PK-37:n kasvatti siirtyi Kuopioon Kuopioon ja Kuopion Palloseuran edustusjoukkueeseen kaudella 2013. Pitkän Veikkausliigauransa aikana Saku on pelannut kentän jokaista pelipaikkaa – jopa maalivahtina. Tämä tapahtui syyskuussa 2016 KuPS:n pelatessa Ilvestä vastaan. Silloisen KuPS:n maalivahdin Johannes Kreidlin ulosajon myötä Savolainen komennettiin tolppien väliin viimeiseksi viideksi minuutiksi ja onnistui pitämään maalinsa puhtaana. Viimeiset kaksi kautta Savolainen on vakiinnuttanut paikkansa KuPS:n oikeana laitapuolustajana. KuPS teki kauden 2020 jälkeen Savolaisen kanssa jatkosopimuksen. Syksyllä 2022 sopimusta KuPS:n kanssa jatkettiin vielä kahdella vuodella eli vuoden 2024 loppuun. Hän on pelannut vuoteen 2024 mennessä 11 Veikkausliigakautta ja 238 ottelua KuPS:ssa tehden 23 maalia. Pelikausi 2021 jäi Sakulta pelaamatta pitkäaikaisen loukkaantumisen johdosta. Hän on pelannut uransa aikana myös kolme ottelua Kakkosessa yhteistyöseura SC KuFu-98:ssa. Saku Savolainen on ollut mukana U17-, U18-, U19- ja U21-vuotiaiden maajoukkueissa kaikkiaan 31 ottelussa. == Saavutukset == Veikkausliiga: * Suomen mestaruus: 2019 ja 2024 * Suomen mestaruushopeaa: 2017 ja 2023 * Suomen mestaruuspronssia: 2018 ja 2020 Suomen Cup: * Cup-mestaruus 2022 ja 2024 * Cup-hopeaa 2013 == Lähteet == * Saku Savolainen KuPS:n sivuilla ===Viitteet=== Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1996 syntyneet Luokka:Elävät henkilöt
Bariumtitanaatti

Bariumtitanaatti (BaTiO3) on epäorgaaninen perovskiitteihin kuuluva keraaminen materiaali. Yhdistettä käytetään laajasti elektroniikka- ja ultraäänisovellutuksissa sen ferrosähköisten ja pietsosähköisten ominaisuuksien vuoksi. == Rakenne ja ominaisuudet == Rakenteeltaan bariumtitanaatti kuuluu niin kutsutun perovskiittirakenteen omaaviin yhdisteisiin. Yhdisteen Curie-lämpötila on 130 °C, missä lämpötilassa yhdisteen kiderakenne muuttuu alkeiskopiltaan pintakeskeiseksi kuutiolliseksi rakenteeksi. Barium- ja oksidi-ionit muodostavat kuutiollisen rakenteen perustan ja titaani-ionit sijoittuvat kidehilassa barium- ja oksidi-ionien välisiin oktaedrimäisiin välitiloihin. Yhdisteellä on korkea dielektrinen vakio ja sillä on sekä pietsosähköisiä,että ferrosähköisiä ominaisuuksia. Materiaalin ominaisuuksia, kuten Curie-lämpötilaa, voidaan muuttaa korvaamalla osa bariumioneista lyijy-, strontium-, kalsium- tai kadmiumioneilla tai korvaamalla osa titaani-ioneista tina-, zirkonium-, hafnium-, cerium- tai toriumioneilla.Patrick M. Dibello, James L. Manganaro, Elizabeth R. Aguinaldo, Tariq Mahmood & Charles B. Lindahl: Barium Compounds, Kirk-Othmer Encyclopedia of Chemical Technology, John Wiley & Sons, New York, 2003. Viitattu 10.11.2014Tony Jones & Terry A. Egerton: Titanium Compounds, Inorganic, Kirk- Othmer Encyclopedia of Chemical Technology, John Wiley & Sons, New York, 2012. Viitattu 10.11.2014 == Valmistus ja käyttö == Bariumtitanaattia voidaan valmistaa sintraamalla eli kuumentamalla bariumkarbonaatin ja titaanidioksidin seosta noin 1 200 °C:n lämpötilaan. Muita tapoja ovat esimerkiksi bariumin ja titaanin kaksoissuolojen kuten bariumtitaanioksalaatin tai -sitraatin hajottaminen termisesti. Bariumtitanaattia käytetään elektroniikassa muun muassa kondensaattorien valmistamiseen. Sitä käytetään myös sen pietsosähköisten ominaisuuksien vuoksi mikrofoneissa sekä ultraääntä hyödyntävissä sovellutuksissa ultraääniantureissa muun muassa nestepinnan korkeuden tarkkailuun säiliöissä, tutkissa, ultaraäänipuhdistuslaitteissa sekä sotilassovellutuksissa. == Lähteet == == Aiheesta muualla == *PubChem: Barium titanate(IV) *ChemBlink: Barium titanate *M. M. Vijatović, J. D. Bobić, B. D. Stojanović: History and Challenges of Barium Titanate: Part I, Science of Sintering, 40 (2008) 155-165 (pdf) *M. M. Vijatović, J. D. Bobić, B. D. Stojanović: History and Challenges of Barium Titanate: Part II, Science of Sintering, 40 (2008) 235-244 (pdf) Luokka:Bariumyhdisteet Luokka:Titanaatit
Tommi Tuominen (koomikko)

Tommi Tuominen on suomalainen stand up -koomikko. Hänet on valittu vuoden 2008 stand up -koomikkotulokkaaksi. Suuremman yleisön tietoisuuteen Tuominen nousi sijoituttuaan toiseksi Yle TV2:lla esitetyn Naurun tasapaino -ohjelman ensimmäisellä tuotantokaudella. Naurun tasapainon toisella tuotantokaudella Tuominen juonsi Naurun tasapaino Extra -lisäohjelmaa. Hän on myös juontanut radio-ohjelmia Iskelmä- ja Yle Puhe -kanavilla, jossa jälkimmäisellä hän juonsi ohjelmaa Ismo Leikolan kanssa. Marraskuusta 2014 alkaen Tuominen on käsikirjoittanut ja esiintynyt vakiokasvona Yle TV2:lla esitettävässä Noin viikon uutiset -ajankohtaissatiirissa. == Lähteet == == Aiheesta muualla == * Tommi Tuomisen verkkosivut * Tommi Tuominen Twitterissä Luokka:Suomalaiset stand up -koomikot Luokka:Elävät henkilöt
Miroslav Hroch

Miroslav Hroch (s. 1932 Praha)Miroslav Hrochin CV Collegium Hieronymi Pragensis (Archive.today). Viitattu 10.11.2014. on tšekkiläinen historiantutkija ja Prahan yliopiston professori, joka tunnetaan kansainvälisesti parhaiten kansallisten liikkeiden kehitystä koskevasta teoriastaan. Hroch opiskeli vuodesta 1951 Kaarlen yliopistossa Prahassa, valmistui maisteriksi 1956 ja väitteli tohtoriksi 1962. Hän on ollut Kaarlen yliopistossa yleisen historian apulaisprofessorina 1956–1968, dosenttina 1968–1989 ja professorina vuodesta 1989. Hän on ollut vierailevana luennoitsijana monissa ulkomaisissa yliopistoissa. Hrochin tärkeimmät nationalismia ja kansakuntien syntyä koskeneet tutkimukset ilmestyivät jo 1960-luvulla saksan ja tšekin kielellä, mutta englanninkielisen lukijakunnan ulottuville ne tulivat vasta 1980-luvulla tehtyjen käännösten myötä. Hroch tutki varsinkin kansallisten liikkeiden syntyä Itä- ja Kaakkois-Euroopassa 1800-luvun lopulla. Parhaiten Hrochin analyysista tunnetaan hänen teoriansa kansallisten liikkeiden kolmesta kehitysvaiheesta. Vaiheessa A pieni joukko aktivisteja ryhtyy tekemään akateemista tutkimusta oman etnisen ryhmänsä kielellisistä, historiallisista ja kulttuurisista ominaisuuksista. Vaiheessa B aktivistien seuraava sukupolvi pyrkii houkuttelemaan mahdollisimman paljon etnisen ryhmänsä jäseniä mukaan kansakunnan rakentamiseen. Vaiheessa C kansallinen tietoisuus leviää suurten joukkojen keskuuteen ja kansallinen liike muuttuu todelliseksi joukkoliikkeeksi. Hrochin mallin avulla voidaan luokitella eurooppalaisia kansallisia liikkeitä ja vertailla niiden kehitysvaiheita.Jussi Pakkasvirta & Pasi Saukkonen: Nationalismit, s. 34–35. WSOY 2005. Hroch esitteli mallin vuonna 1968 julkaistussa tutkimuksessaan Die Vorkämpfer der nationalen Bewegung bei den kleinen Völkern Europas, jossa hän käytti yhtenä esimerkkimaana myös Suomea. Suomalaisen Osmo Jussilan mukaan Hrochin malli sopii kuvaamaan myös Suomen historiaa, mutta Hroch sijoitti Suomen tapauksessa kaikki vaiheet liian aikaisiksi, esimerkiksi vaiheen C jo 1860-luvulle, kun Jussilan mukaan oikea ajankohta olisi vasta 1900-luvun alussa.Osmo Jussila: Nationalismi ja vallankumous venäläis-suomalaisissa suhteissa 1899–1914, s. 18–19. Historiallisia tutkimuksia 110. Suomen Historiallinen Seura, Helsinki 1979. ==Lähteet== Luokka:Tšekkiläiset historioitsijat Luokka:Tšekkiläiset professorit Luokka:Vuonna 1932 syntyneet Luokka:Elävät henkilöt